****

**Testvér-települési Szerződés**

mely létrejött

**Nyárád Önkormányzata** és **Csiliznyárad Önkormányzata**

képviseli: Pajak Károly képviseli: Lukács József

polgármester polgármester



között.

**Nyárád Község Önkormányzatának** Képviselő-testülete a ……………………számú határozatával kinyilvánítja akaratát, hogy a két település a társadalmi élet minden területén együtt kíván működni.

**Csiliznyárad Község Önkormányzatának** Képviselő-testület a …………………. számú határozatával kinyilvánítja akaratát, hogy a két település a társadalmi élet minden területén együtt kíván működni.

Különös figyelmet fordítanak a kulturális- és a hagyományőrző együttműködésre, ill. a két nemzet ifjúsága közötti kapcsolat megerősítésére.

Részt kívánnak venni anyagi és szellemi alkotások közös létrehozásában, valamint ápolni kívánják a regionális hagyományokat és történelmet.

Nyárád és Csiliznyárad együttműködésének céljai a következők:

****

1. A két települést érintő aktuális információk cseréje, továbbadása a lakosság felé.
2. Civil társadalmi szervezeteiken keresztül bemutatják értékeiket, elősegítik csoportjaik találkozását, hagyományaik bemutatását, a kultúra, a sport, a turisztika és egyéb más területeken.
3. Iskoláik, óvodáik részvételével közös gyermek-, ifjúsági- és sportrendezvények szervezése, részvétel közös versenyeken, kirándulásokon, megemlékezéseken és ünnepségeken, hogy erősítsék a nemzeti összetartozás gondolatát a felnövekvő generációkban.
4. Kulturális rendezvények szervezése, rendszeres részvétel a testvértelepülés programjain.
5. Kölcsönös együttműködés a gazdasági és technikai infrastruktúra területén, figyelembe véve a környezetvédelmi hatásokat.
6. Elősegítik a községekben működő vállalkozások, vállalatok, cégek esetleges gazdasági együttműködését, fejlesztését, településeik felvirágoztatása és fejlődése érdekében.
7. Különböző lakossági kezdeményezések támogatása.
8. Segítséget nyújtanak minden egyéb, a két település közötti együttműködés elmélyítését segítő konkrét ötlet megvalósításában.

A szerződés ……………………-án került aláírásra magyar és szlovák nyelven, négy egymással szó szerint megegyező példányban, melyből két példány Nyárád önkormányzatát, két példány Csiliznyárad önkormányzatát illeti meg.



……………………………….. …………………………………

Pajak Károly Lukács József

Nyárád polgármestere Csiliznyárad polgármestere